
BIROUL CLĂDIRI TERENURI I EST


                                                                    
RAPORT DE SPECIALITATE      
privind aprobarea volumului şi a preţurilor de referinţă şi de pornire în licitaţie a 145 mc. masă lemnoasă din afara fondului forestier proprietate publică a Municipiului Timişoara şi a încheierii Contractului de prestări servicii de valorificare prin licitaţie a masei lemnoase din afara fondului forestier proprietatea Municipiului Timişoara, între Municipiul Timişoara şi Regia Naţională a Pădurilor – Romsilva, Direcţia Silvică Timiş 


Municipiul Timişoara deţine un teren intravilan cu destinaţia de drum , în suprafaţă de 22718 mp pentru Inelul IV de circulaţie , din care 7612 mp sunt ocupaţi de vegetaţie forestieră din afara fondului forestier . 

Terenul este proprietatea Municipiului Timişoara- domeniul public şi este înscris în cartea funciară nr. 447947 Timişoara, nr. cad. 447947 cu destinaţia drum .

În vederea implementării şi realizării proiectului pentru Inelul IV de circulaţie , a fost necesară defrişarea suprafeţei de teren ocupată de vegetaţie, rezultând o masă lemnoasă  de    145  mc conform proceselor verbale de recepţie material lemnos nr. 7947 / 20.12.2019 şi nr. 588 /03.02.2020 emise de Ocolul Silvic Timişoara .
Având în vedere adresa cu nr. 11664/13.12.2019 a  Direcţiei  Silvice Timiş , înregistrată la Municipiul Timişoara sub nr. CT2019-007899 / 17.12.2019;
Având în vedere că se impune valorificarea vegetaţiei din afara fondului forestier în suprafaţă de 22718 mp  ( din care 7612 mp ocupaţi de vegetaţie) şi pornind de la premisa că Regia Naţională a Pădurilor Romsilva este o persoană juridică care functionează pe bază de gestiune economică şi autonomie financiară, exercitând şi atribuţii de serviciu public cu specific silvic şi de autoritate silvică naţională, în conformitate cu prevederile regulamentului de organizare şi funcţionare aprobat prin Hotărâre de Guvern, este necesară aprobarea volumului şi a preţurilor de referinţă şi de pornire în licitaţie a 140,6 mc. masă lemnoasă din afara fondului forestier proprietate publică a Municipiului Timişoara şi a încheierii Contractului de prestări servicii de valorificare prin licitaţie a masei lemnoase din afara fondului forestier proprietatea Municipiului Timişoara. Totodată, este de menţionat faptul că Direcţia Silvică Timiş este o unitate teritorial administrativă din cadrul Regiei Naţionale a Pădurilor Romsilva , al cărei obiect de activitate îl prezintă aplicarea strategiei RNP- Romsilva pentru pădurile primite în administrare , conservarea şi dezvoltarea durabilă a fondului forestier proprietatea publică a statului , recoltarea şi valorificarea produselor forestiere în condiţii de eficienţă economică , excercitând şi atribuţii de serviciu public cu specific silvic .
	Astfel, argumentele pentru care se impune încheierea unui contract de prestări servicii între Municipiul Timişoara şi Regia Naţională a Pădurilor – Romsilva, Direcţia Silvică Timiş privind valorificarea prin licitaţie a masei lemnoase proprietatea Municipiului Timişoara vor fi expuse în cele ce urmează :
· Între Municipiul Timişoara şi  Regia Naţională a Pădurilor – Romsilva, Direcţia Silvică Timiş a fost încheiat deja un contract de prestări servicii silvice pentru punere în valoare a vegetaţiei din afara fondului forestier (contract încheiat în temeiul Codului Silvic) , Direcţia Silvică Timiş fiind entitatea competentă în vegetaţie care  face obiectul prezentului proiect de hotărâre. Astfel, Direcţia Silvică Timiş prin personalul de specialitate deţine informaţiile tehnice şi faptice referitoare la masa lemnoasă care 


urmează a fi scoasă la licitaţie, fiind entitatea care a emis actele de punere în valoare, documentele de transport şi alte documente specifice; 
· În data de 11.12.2019 s-a încheiat un contract de prestări servicii între Municipiul Timişoara şi         SC TRANS TIBI & CĂLIN SRL cu nr. 243 / 11.12.2019 privind servicii de exploatare forestieră  constând în principal în tăierea şi transportul masei lemnoase rezultate. Prestatorul a transportat lemnul la depozitul Ocolului Silvic Timişoara , fiind imposibil ca acesta să rămână pe terenul lipsit de pază. Municipiul Timişoara nu dispune de un depozit de o asemenea capacitate şi care să ofere şi pază; depozitul şi personalul de pază al lemnului la sediul Ocolului  sunt cu titlu gratuit (transportul şi depozitul în altă locaţie ar fi implicat costuri suplimentare). De menţionat este şi faptul că distanţa de la locul unde se afla lemnul şi depozitul  Ocolului Silvic Timişoara este foarte scurtă, ceea ce duce la o reducerea a costurilor care ar fi căzut în sarcina municipiului.
· În ceea ce priveşte organizarea licitaţiei masei lemnoase de către Municipiul Timişoara se impune a se avea în vedere faptul că Municipiul Timişoara – prin direcţiile de specialitate nu a mai organizat o asemenea licitaţie şi nu dispune de personal calificat/specializat pentru realizarea unei astfel de licitaţii. Totodată, în eventualitatea unei licitaţii în condiţiile menţionate mai sus,  pregătirea documentelor pentru aceasta  cu personal neiniţiat ar necesita un timp îndelungat iar depozitarea masei lemnoase în condiţii improprii şi pe o perioadă lungă de timp ar duce la deterioararea acesteia/diminuare a valorii şi implicit la scăderea preţului de vânzare. Raportat la aceste aspecte, există riscul organizării unei licitaţii la care să nu se prezinte cumpărători având în vedere specificul aceasteia şi a faptului că până în prezent autoritatea nu a mai organizat licitaţii de masă lemnoasă şi nu are acest obiect ca activitatea constantă;
-Totodată, realizarea licitaţiei masei lemnoase în bune condiţii implică personal calificat care să se ocupe de sortarea masei lemnoase în lemn de lucru ( pe sortimente şi loturi ) şi lemn de foc, utilaje necesare fasonării lemnului de foc (care se vinde populaţiei ) la dimensiunea de 1 m liniar, elemente de care Municipiul Timişoara nu dispune. În consecinţă, masa lemnoasă poate fi sortată de specialiştii de la această instituţie.
Aşadar, luând în considerare toate aspectele enunţate mai sus,

PROPUNEM

Aprobarea de către Consiliul Local a proiectului de hotărâre   privind aprobarea volumului şi a preţurilor de referinţă şi de pornire în licitaţie a 145 mc. masă lemnoasă din afara fondului forestier proprietate publică a Municipiului Timişoara şi a încheierii Contractului de prestări servicii de valorificare prin licitaţie a masei lemnoase din afara fondului forestier proprietatea Municipiului Timişoara, între Municipiul Timişoara şi Regia Naţională a Pădurilor – Romsilva, Direcţia Silvică Timiş 

